ชื่อเรื่อง : การพัฒนาผลสัมฤทธิ์ทางการเรียน โดยใช้ชุดการเรียนการสอนแบบศูนย์การเรียนรู้ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4

ข

ผู้วิจัย : นางสาวปนิตา สว่างพิทักษ์ ตำแหน่ง ครู วิทยฐานะ ครูชำนาญการ

ปีการศึกษา : 2560

สถานศึกษา : โรงเรียนเทศบาล 1 หนองบัวลำภู สังกัดกองการศึกษา เทศบาลเมืองหนองบัวลำภู จังหวัดหนองบัวลำภู

**บทคัดย่อ**

การวิจัยครั้งนี้ มีวัตถุประสงค์เพื่อ 1) พัฒนาชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 ให้มีประสิทธิภาพตามเกณฑ์ 80/80 2) ศึกษาดัชนีประสิทธิผลของการเรียนรู้ด้วยชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 3) เพื่อพัฒนาผลสัมฤทธิ์ของนักเรียนที่เรียนด้วยชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 และ 4) เพื่อศึกษาความพึงพอใจของนักเรียนที่มีต่อการเรียนด้วยชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 กลุ่มเป้าหมายที่ใช้ในการวิจัยในครั้งนี้ คือ นักเรียนชั้นประถมศึกษาปีที่ 4 โรงเรียนเทศบาล 1 หนองบัวลำภู สังกัดกองการศึกษา เทศบาลเมืองหนองบัวลำภู จังหวัดหนองบัวลำภู ปีการศึกษา 2560 จำนวน 1 ห้องเรียน จำนวนทั้งสิ้น 31 คน ซึ่งได้มาโดยวิธีการเลือกแบบเจาะจง (Purposive Sampling) เครื่องมือที่ใช้ในการวิจัย ประกอบด้วย 1) ชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 จำนวน 6 ชุด 2) แผนการจัดการเรียนรู้ โดยใช้ชุดการเรียนการสอนแบบศูนย์การเรียนรู้ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 จำนวน 24 แผน รวมระยะเวลา 24 ชั่วโมง 3) แบบทดสอบวัดผลสัมฤทธิ์ทางการเรียน เป็นแบบทดสอบปรนัยชนิด 4 ตัวเลือก จำนวน 30 ข้อ มีค่าความยากง่ายอยู่ระหว่าง 0.42 - 0.92 ค่าอำนาจจำแนกอยู่ระหว่าง 0.33 – 0.75 และมีค่าความเที่ยงเท่ากับ 0.85 4) แบบสอบถามความพึงพอใจของนักเรียนชั้นประถมศึกษาปีที่ 4 ที่มีต่อการเรียนด้วยชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช เป็นแบบมาตราส่วนประมาณค่า 5 ระดับ จำนวน 10 ข้อ มีอำนาจจำแนก 0.38 – 0.75 ความเชื่อมั่น 0.80 สถิติที่ใช้ในการวิเคราะห์ คือ ร้อยละ ค่าเฉลี่ย ส่วนเบี่ยงเบนมาตรฐาน

ผลการวิจัยพบว่า

ค

1. ชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ระดับชั้นประถมศึกษาปีที่ 4 มีประสิทธิภาพเท่ากับ 86.08/85.48 ซึ่งสูงกว่าเกณฑ์ 80/80

2. ดัชนีประสิทธิผลของชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ระดับชั้นประถมศึกษาปีที่ 4 มีค่าเท่ากับ 0.7656 หรือ คิดเป็นร้อยละ 76.56

3. *นักเรียนชั้นประถมศึกษาปี*ที่ 4 มีคะแนนผลสัมฤทธิ์ทางการเรียนเฉลี่ยหลังเรียน (μ = 25.63) พัฒนาขึ้นจากคะแนนผลสัมฤทธิ์ทางการเรียนเฉลี่ยก่อนเรียน

4. นักเรียนมีความพึงพอใจของนักเรียนที่มีต่อการเรียนด้วยชุดการเรียนการสอนแบบศูนย์การเรียน ร่วมกับการเรียนรู้แบบสืบเสาะ 5 ขั้น เรื่อง การดำรงชีวิตของพืช ชั้นประถมศึกษาปีที่ 4 อยู่ในระดับมากที่สุด ()